Терек-Чаты (Ак-Талаа району)

Терек-Чаты, Ак-Талаа району, Үгүт – Нарын облусунун Ак-Талаа районундагы кыштак. Терек айыл аймагына караштуу. Нарын – Макмал, Нарын – Баетов автомобиль жолунун боюнда, деңиз деңгээлинен 2072 м бийиктикте жайгашкан. Райондун борбору Баетов кыштагынан 20 км түштүк-батыш тарапта. Балыкчы темир жол бекетинен 280 км. Калкы 1163 (2011); негизинен мал асырап, тоют даярдайт. Орто мектеп, китепкана, клуб бар. Соода жайлары иштейт. Кыштакта Социалисттик Эмгектин Баатыры Б. Мүсуралиева туулган.

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117-9

Категория:Кыргызстандын кыштактары‎
Категория:Ак-Талаа району